ບັນ​ດາ​ປະ​ທານ​ ມະ​ຫາ​ວິ​ທະ​ຍາ​ໄລ ດີ້ນ​ຮົນ​ ທີ່​ຈະຕອ​ບ​ສະ​ໜອງ ​ຕໍ່ຄວາມ​ຮຽກ​ຮ້ອງ​ຕ້ອງ​ການ​ ຂອງຫຼາຍ​ຄົນ
ບັນ​ດາ​ຜູ້​ຊ່ຽວ​ຊານ​ ກ່າວ​ວ່າ ວຽກ​ງານ​ດັ່ງ​ກ່າວ ​ແມ່ນ​ທ້າ​ທາຍກວ່າ​ທີ່​ເຄີຍ​​ເປັນ​ມາ ເຊິ່ງລັດ​ສ່ວນ​ໃຫຍ່ ໄດ້​ຫຼຸດ ການສະໜັບສະໜູນ ດ້ານການເງິນ ຂອງເຂົາເຈົ້າ ຕໍ່ວິທະຍາໄລ ແລະ ມະຫາວິທະຍາໄລຕ່າງໆ.
ບັນດາປະທານຂອງວິທະຍາໄລ ແລະ ມະຫາວິທະຍາໄລໃນ ສະຫະລັດ ມີເວລາເຮັດ ວຽກໃນຕຳແໜ່ງຂອງເຂົາເຈົ້າໜ້ອຍລົງ ຍ້ອນສິ່ງທ້າທາຍຫຼາຍຢ່າງປົນກັນ ເຊິ່ງລວມ ມີເງິນທຶນ, ກົດລະບຽບ ແລະ ບັນຫາໂຕ້ແຍ້ງກັນໃນສັງຄົມຢູ່ໂຮງຮຽນ, ເຊິ່ງ ພຸດທະ ສອນ ຈະນຳເອົາລາຍລະອຽດ ກ່ຽວກັບ ບັນຫາຄວາມກົດດັນຕ່າງໆຂອງບັນດາປະ ທານດັ່ງກ່າວນັ້ນ ມາສະເໜີທ່ານໃນອັນດັບຕໍ່ໄປ ໃນປີ 2016, ປະທານມະຫາວິທະຍາໄລທັງຫຼາຍໄດ້ກຳຕຳແໜ່ງສະເລ່ຍ ຫົກປີເຄິ່ງ ອີງຕາມການກ່າວຂອງສະພາການສຶກສາ ອາເມຣິກັນ ຕົວເລກ ຂອງປະທານມະຫາ ວິທະຍາໄລທີ່ດຳລົງຕຳແໜ່ງຢູ່ໃນສະຖາບັນລັດຖະບານ ແລະ ເອກະຊົນ, ແລະ ສະ ຖາບັນທີ່ມີຫຼັກສູດ 2 ແລະ 4 ປີຫຼາຍກວ່າ 1,500 ແຫ່ງນັ້ນ ໄດ້ຫຼຸດລົງຈາກ 7 ປີໃນ ປີ 2011, ແລະ 8 ປີເຄິ່ງ ໃນປີ 2006 ບັນດາຜູ້ຊ່ຽວຊານກ່າວວ່າ ວຽກງານດັ່ງກ່າວແມ່ນທ້າທາຍກວ່າທີ່ເຄີຍເປັນມາ ທ່ານ ໂຈນາທັນ ເບີກ, ຮອງຜູ້ອຳນວຍການຂອງສູນກາງສຳລັບການຄົ້ນຄວ້ານະໂຍ ບາຍ ແລະ ແຜນຍຸດທະສາດ ທີ່ສະພາການສຶກສາ ອາເມຣິກັນ, ໄດ້ຊີ້ໃຫ້ເຫັນເຖິງ ການປ່ຽນແປງຕ່າງໆໃສ່ລະດັບຂອງການສະໜັບສະໜູນໃນລັດ ສຳລັບການສຶກສາ ລະດັບສູງ ທ່ານ ເບີກ ກ່າວວ່າ ລຸນຫຼັງພາວະເສດຖະກິດຕົກຕ່ຳໃນປີ 2008 ນັ້ນ, ລັດສ່ວນໃຫຍ່ ໃນ ສະຫະລັດ ໄດ້ຫຼຸດການສະໜັບສະໜູນດ້ານການເງິນຂອງເຂົາເຈົ້າສຳລັບວິທະ ຍາໄລ ແລະ ມະຫາວິທະຍາໄລຕ່າງໆ ແຕ່ໃບສະໝັກເຂົ້າຮຽນໃນວິທະຍາໄລ ແລະ ມະຫາວິທະຍາໄລນັ້ນ ແມ່ນບໍ່ເຄີຍສູງກວ່າແຕ່ກ່ອນ, ທ່ານກ່າວວ່າ ນັ້ນກໍໝາຍຄວາມ ວ່າ ບັນດາປະທານທັງຫຼາຍໄດ້ຖືກຄາດຫວັງໃຫ້ເຮັດວຽກເພີ່ມຂຶ້ນ ແທນທີ່ຈະໜ້ອຍ ລົງ ທ່ານ ເບີກ ກ່າວວ່າ “ຂະໜາດຂອງຄວາມກົດດັນທີ່ຂ້າພະເຈົ້າຄິດວ່າມີຕໍ່ແຕ່ລະບຸກ ຄົນດັ່ງກ່າວ ທີ່ຈະສາມາດສະແດງຜົນງານໃນລະດັບທີ່ສູງດັ່ງກ່າວນັ້ນ, ອາດນຳໄປ ສູ່ການເຮັດໃຫ້ພວກປະທານເຫຼົ່ານັ້ນ ລາອອກຈາກຕຳແໜ່ງຂອງເຂົາເຈົ້າບາງເທື່ອ ໄວກວ່າ, ບາງເທື່ອ, ໄວກວ່າສິ່ງທີ່ເຮົາອາດໄດ້ເຫັນເມື່ອ 20, 30 ແລະ 40 ປີທີ່ຜ່ານ ມາ ” ກົດໝາຍສິດທິພົນລະເມືອງລັດຖະບານກາງ ຫົວຂໍ້ທີ 9 ແລະ ກົດໝາຍ ກ່ຽວກັບ ຄົນພິການ ອາເມຣິກັນ ຍັງຮຽກຮ້ອງຄວາມສົນໃຈຫຼາຍຂຶ້ນກວ່າເກົ່າ, ແລະ ສິ່ງດັ່ງ ກ່າວນັ້ນຈະເພີ່ມຄ່າໃຊ້ຈ່າຍໃນການບໍລິຫານດ້ວຍ ທ່ານນາງ ລິນ ປາສເກແຣລລາ, ປະທານສະມາຄົມວິທະຍາໄລ ແລະ ມະຫາວິທະຍາ ໄລ ອາເມຣິກັນ ກ່າວວ່າ “ລະບຽບພວກນີ້ ບໍ່ແມ່ນກົດລະບຽບໃໝ່, ແຕ່ມັນມີຄວາມເອົາ ໃຈໃສ່ໃນການປະຕິບັດຕາມຫຼາຍຂຶ້ນ ” ທ່ານນາງ ປາສເກແຣລລາ ໄດ້ອະທິບາຍວ່າ ຄວາມຕ້ອງການ ກ່ຽວກັບ ສະພານັກສຶກ ສາທີ່ຫຼາກຫຼາຍກວ່າເກົ່າໝາຍຄວາມວ່າ ຈະມີການໃຊ້ຈ່າຍຫຼາຍຍິ່ງກວ່າເກົ່າ ກັບ ການບໍລິການຊ່ວຍເຫຼືອເຊັ່ນກັນ ຄວາມຫຼາກຫຼາຍລວມມີ “ນັກສຶກສາທີ່ມີອາຍຸ 24 ປີ ຂຶ້ນໄປ, ຜູ້ທີ່ມີຄວາມແຕກຕ່າງໃນການຮຽນຮູ້, ຜູ້ທີ່ມີບັນຫາທາງຮ່າງກາຍ ແລະ ສຸຂະ ພາບຈິດ ແລະ ຜູ້ທີ່ຂາດຄວາມຮູ້ທາງສັງຄົມ ແລະ ວັດທະນະທຳ” ພ້ອມກັບນັກສຶກສາ ຜູ້ທີ່ບໍ່ມີອາຫານການກິນທີ່ໝັ້ນຄົງ ແລະ ບໍ່ມີບ່ອນຢູ່ອາໄສ ບັນດານັກວິຈານໄດ້ຕຳໜິວ່າ ຄ່າໃຊ້ຈ່າຍໃນການບໍລິຫານ ຄືຄ່າຊົດເຊີຍລ້ານໂດລາ ສຳລັບບັນດາປະທານ, ຄູຝຶກກິລາ ແລະ ຜູ້ບໍລິຫານອື່ນໆແມ່ນສູງໂພດ ກຸ່ມອະນຸລັກນິຍົມໃນລັດ ມິຊິແກັນ ໄດ້ຕຳໜິເມື່ອບໍ່ດົນມານີ້ວ່າ ເງິນຂອງປະຊາຊົນຜູ້ ຈ່າຍພາສີ ໄດ້ຖືກໃຊ້ສຳລັບໂຄງການຄວາມຫຼາກຫຼາຍ ທີ່ມະຫາວິທະຍາໄລຕ່າງໆ ຂອງລັດ ການສຶກສາ ກ່ຽວກັບ ເງິນຊົດເຊີຍສຳລັບຜູ້ບໍລິຫານດຳເນີນໂດຍ ໜັງສືພິມ Chronicle for Higher Education ເມື່ອເດືອນທັນວາປີ 2018 ນັ້ນ, ໄດ້ສະແດງໃຫ້ເຫັນເງິນ ເດືອນສູງສຸດ 450 ອັນດັບສຳລັບວິທະຍາໄລ ແລະ ມະຫາວິທະຍາໄລໃນ ສະຫະລັດ ລະຫວ່າງ 200,000 ໂດລາ ແລະ ສູງກວ່າ 1 ລ້ານໂດລາຕໍ່ປີ ຢູ່ມະຫາວິທະຍາໄລ ລຸຍວິລ (Louisville), ຜູ້ທີ່ມີເງິນເດືອນສູງຄືປະທານ ເຈມສ໌ ແຣມຊີ ນັ້ນ, ໄດ້ເງິນເດືອນ ຫຼາຍກວ່າ 4 ລ້ານໂດລາຕໍ່ປີ ຂໍ້ມູນຂອງໜັງສືພິມ Chronicle ໄດ້ລວມເອົາບັນດາຫົວ ໜ້າຜູ້ບໍລິຫານປະມານ 1,400 ຄົນຈາກວິທະຍາໄລເອກະຊົນຫຼາຍກວ່າ 600 ແຫ່ງ ແລະ ມະຫາວິທະຍາໄລລັດເກືອບ 250 ແຫ່ງ ຢູ່ມະຫາວິທະຍາໄລລັດນັ້ນ, ເງິນຊົດເຊີຍທີ່ສູງທີ່ສຸດສຳລັບປະທານແມ່ນ 1 ລ້ານ 5 ແສນໂດລາຕໍ່ປີ ຢູ່ສະຖາບັນເອກະຊົນນັ້ນ, ເງິນເດືອນທີ່ສູງທີ່ສຸດແມ່ນຄ້າຍຄືກັນ, ແຕ່ ບາງເທື່ອກໍຈະສູງກວ່າ